947.100

Lescha davart il sport da muntogna e da naiv

dals 26-11-2000 (versiun dals 01-01-2011)

acceptada dal pievel ils 26 da november 20001)

1. Disposiziuns generalas

Egualitad da las schlattainas

Art.  1 1 Las indicaziuns davart las persunas, davart las funcziuns e davart las professiuns en questa lescha sa refereschan ad omaduas schlattainas, uschenavant ch'i na resulta nagut auter or dal senn da questa lescha.

Intent

Art.  2 1 Questa lescha regla las activitads dals guids da muntogna e dals magisters per sport da naiv, uschenavant che quai è necessari per garantir la segirezza dals giasts.

2 Per activitads parentas en il sport da muntogna e da naiv vegn applitgada questa lescha confurm al senn.

Champ d'applicaziun

Art.  3 1 La lescha vegn applitgada per l'instrucziun, per l'accumpagnament e per il guidar giasts   sin   il   territori   dal   chantun   Grischun   encunter   indemnisaziun   directa   u indirecta.

Excepziuns

Art.  4 1 Las disposiziuns da questa lescha na pertutgan betg:

a)

b)

persunas senza scolaziun renconuschida ch'èn activas mo temporarmain e per giasts ch'ellas accumpognan en il chantun;

occurrenzas (curs, champs, etc.) organisadas da scolas, da clubs da sport u d'organisaziuns sumegliantas, sch'ellas èn limitadas sin lur commembers, na vegnan betg pratitgadas professiunalmain e sch'i vegn renunzià da far reclama speziala al lieu dal curs;

1) M dals 14 da december 1999, 413 PCG 1982/2000, 939 * tabellas da las modificaziuns a la fin dal relasch

1

947.100

c)

activitads sin rutas da viandar marcadas ed en in territori facil.

Scolaziun renconuschida

Art.  5 1 Per exercitar in'activitad tenor ils artitgels 2 e 3 basegni da princip ina scolaziun renconuschida dal departament.

Permissiun

Art.  6 1 Tgi che ademplescha prestaziuns da servetsch tenor ils artitgels 2 e 3 ed engascha per quai persunas senza ina scolaziun renconuschida tenor l'artitgel 5 basegna ina permissiun chantunala.

Obligaziun d'assicuranza

Art.  7 1 Persunas   ch'exerciteschan   activitads   che   crodan   sut   questa   lescha   ston   vegnir assicuradas encunter responsabladad.

2 Las   prestaziuns   minimalas   d'assicuranza   vegnan   fixadas   dal   departament   cun resguardar las ristgas professiunalas.

Scolaziun e furmaziun supplementara

Art.  8 1 La   scolaziun   e   la   furmaziun   supplementara   dals   guids   da   muntogna   e   dals magisters   per   sport   da   naiv   vegn   per   regla   garantida   da   las   organisaziuns professiunalas svizras, da las qualas la scolaziun è renconuschida dal departament.

2 En cas da basegn po il chantun organisar agens curs da scolaziun e da furmaziun supplementara.

Contribuziuns

Art.  9 1 En il senn da la promoziun dal turissem po il chantun pajar contribuziuns per la scolaziun e per a furmaziun supplementara. En il cas singul fixescha il departament las contribuziuns tenor ils princips da la regenza.

2 Cunter decisiuns dal departament po vegnir recurrì a la regenza. Quella decida definitivamain. *

2. Disposiziuns penalas

Dimensiun dal chasti

Art.  10 1 Cuntravenziuns cunter questa lescha e cunter ils relaschs cumplementars vegnan chastiads cun ina multa fin 2000 francs, en cas da repetiziun fin 10 000 francs.

2 En cas levs po vegnir dada ina reprimanda.

2

947.100

Autoritad cumpetenta

Art.  11 1 Il departament giuditgescha las cuntravenziuns cunter questa lescha ed ils relaschs cumplementars.

2 La procedura sa drizza tenor las disposiziuns davart la procedura penala davant autoritads administrativas. *

Art.  12 *

…

3. Disposiziuns finalas

Execuziun

Art.  13 1 L'execuziun   da   questa   lescha   e   dals   relaschs   cumplementars   è   chaussa   dal departament.

2 El po surdar singulas incumbensas a l'uffizi.

Cumissiun

Art.  14 1 La regenza elegia ina cumissiun da 5 fin 7 commembers per il sport da muntogna e da naiv.

Disposiziuns executivas

Art.  15 1 La regenza relascha disposiziuns executivas2). Ella determinescha spezialmain:

a)

il territori, sin il qual las differentas scolaziuns renconuschidas autoriseschan l'activitad;

ils princips per las contribuziuns;

las incumbensas e la cumposiziun da la cumissiun;

las activitads parentadas;

las premissas per la permissiun;

las regulaziuns transitoricas.

b)

c)

d)

e)

f)

Aboliziun dal dretg vertent

Art.  16 1 La lescha davart ils guids da muntogna ed il sport da skis dals 2 da zercladur 1991 3)

vegn abolida.

Art.  17 1 La regenza fixescha il termin 4) da l'entrada en vigur da questa lescha.

Entrada en vigur

2) DG 947.200 3) CUL 1991, 2494 e CUL 1995, 3413 4) messa en vigur cun CR dals 27 da november 2001 per ils 11 da december 2000

3

947.100

Tabella da las modificaziuns - tenor conclus

Conclus 26-11-2000 31-08-2006 16-06-2010 16-06-2010

Entrada en vigur 11-12-2000 01-01-2007 01-01-2011 01-01-2011

Element relasch Art. 9 al. 2 Art. 11 al. 2 Art. 12

Modificaziun emprima versiun integraziun midada aboliziun

Publicaziun en la CUL - 2006, 3331 2010, 2416 2010, 2416

4

947.100

Tabella da las modificaziuns - tenor element

Element relasch Art. 9 al. 2 Art. 11 al. 2 Art. 12

Conclus 26-11-2000 31-08-2006 16-06-2010 16-06-2010

Entrada en vigur 11-12-2000 01-01-2007 01-01-2011 01-01-2011

Modificaziun emprima versiun integraziun midada aboliziun

Publicaziun en la CUL - 2006, 3331 2010, 2416 2010, 2416

5